**"God Save the Queen"** on laul briti punkansamblilt Sex Pistols. See avaldati kuninganna Elizabeth II hõbejuubeli ajal 1977. aastal. Laul ilmus bändi teise singlina ja oli hiljem lisatud ka nende ainsale albumile "Never Mind the Bollocks Here's the Sex Pistols".

Laulu sõnad ja ka singli esikaas tekitasid omal ajal palju vastuolu ning nii BBC kui ka Independent Broadcasting Authority keeldusid seda mängimast. Laulu algupärane pealkiri oli "No future", mille sõnad ise kirjeldasid üldiselt bändi seisukohta monarhia, mõne mõjuvõimsa indiviidi või asutuse suhtes.

Laul jõudis esikohale Suurbritannia New Musical Expressi (NME) edetabelis ja teisele kohale Suurbritannia singliedetabelis, mida kasutas ka BBC. Sellest tingituna süüdistasid mõned, et ametlik edetabel oli võltsitud, et hoida ära laulu esikohale jõudmine.

Ülevaade
--------

Laul avaldati 27. mail 1977 ning võeti üldsuse poolt vastu rünnakuna kuninganna Elizabeth II ja monarhia suhtes. Loo pealkiri on võetud otseselt Inglismaa riigihümnist "God Save the Queen". Laul oli omal ajal ning on ka praegu vastuoluline, näiteks võrreldakse seal kuningannat fašistliku režiimiga ja lauldakse, et Inglismaa unistamisel ei ole tulevikku (*there is no future in England's dreaming)*. Glen Matlocki väitel, kes oli laulu kaasautor, on loo bassikäigud inspireeritud ansambli The Move laulust "Fire Brigade".

Kuigi mitmed usuvad, et laul loodi spetsiaalselt kuninganna hõbejuubeli jaoks, on bänd seda eitanud. Paul Cook on selle kohta öelnud: "See ei olnud spetsiaalselt kuninganna juubeliks kirjutatud. Me ei olnud sellest tol hetkel teadlikud. See ei olnud planeeritud katse minna ja inimesi šokeerida." Johnny Rotten on selgitanud laulu sõnu järgnevalt: "Sa ei kirjuta "God Save The Queeni" seepärast, et sa inglasi vihkaks. Sa kirjutad sellise loo, sest sa armastad neid ja sul on kõrini, et neid valesti koheldakse." Ta püüdis tekitada sümpaatiat inglise töölisklassi vastu ja üldist vastumeelt monarhia vastu.

Juubeli päeval, 7. juunil 1977 rentis bänd Thamesil sõitmiseks laeva Queen Elizabeth, mille peal nad üritasid mängida "God Save the Queeni" Westminsteri palee läheduses. Pärast mõningaid lahkhelisid kohalviibija Jah Wobble'i ja ühe operaatori vahel arreteeriti paadi dokkimisel 11 inimest, kaasarvatud Malcolm McLaren, kes kontserdi organiseeris, ja mitmed teised bändi lähikonda kuuluvad liikmed.

Laul jõudis teisele kohale ametlikus Suurbritannia singliedetabelis, mida kasutas ka BBC. Edetabelit juhtis Rod Stewarti "I Don't Want to Talk About It", mis oli avaldatud A-poolena singlile "The First Cut Is the Deepest". Leidub siiski kuulujutte, et "God Save the Queen" oli tegelikult sel ajal suurima läbimüügiga singel Suurbritannias ning selle esikohale tõusmist hoiti ära, sest tunti, et see oleks olnud solvav.

"God Save the Queen" on ka bändi ainsal albumil "Never Mind the Bollocks Here's the Sex Pistols" ja mitmel kogumikalbumil.

Keelamine
---------

Mitmed allika väidavad, et laul oli tõepoolest enim müüdud singel, hoolimata BBC ja mitmete teiste suurte edasimüüjate müügikeelust. Selleks, et vältida singli jõudmist "ametliku" BMRB edetabeli tippu, teatasid selle koostajad, et tol nädalal ei võeta arvesse müüginumbreid, mis tulevad edetabelis oleva laulu tootja omatud poodidest. Seega ei võetud Virgin Megastore'ide läbimüüginumbreid arvesse.

Lisaks BBC-le oli singel keelatud ka Independent Broadcasting Authority poolt, kes määras, mida võib ja mida mitte kohalikes raadiojaamades esitada. Vähemalt ühes tolle aja singlite edetabelis, TOP 20 POPSis, oli teise koha laulu pealkirja koht jäetud tühjaks.

BBC avaldas 2001. aasta märtsis artikli, mis väitis, et "God Save The Queen" saavutas 1977. aastal Suurbritannia edetabeli esikoha, hoolimata sellest, et oli BBC poolt keelatud, ning oli oluliseks tähiseks punkrevolutsioonis. Ajakirja NME edetabel paigutaski singli hõbejuubeli ajal esikohale.

Versioonid
----------

Enne ühinemist plaadifirmaga Virgin said mõned variandid laulust "God Save the Queen" avaldatud A&M sildi all. Need on praegu ühed kõige otsitumad ja väärtuslikumad plaadid, mis on kunagi Suurbritannias valmistatud. Nende edasimüügihinnad olid 2006. aastal vahemikus 500 – 13 000 naela, olenevalt plaadi kvaliteedist. Kõige kõrgem edasimüügihind, 13 000 naela, saadigi 2006. aastal, kui briti kollektsionäär Marshal Peters müüs ühe singli kaasaskäiva A&M kaardiümbrikuga, millest on teadaolevalt alles üheksa eksemplari. A&M singli B-pool oli lugu "No Feeling", mis oli varajane versioon ühest selle laulu esitusest. Hilisem versioon lisati Sex Pistolsi debüütalbumile. Ajakiri Record Collector nimetas A&M singlit kõigi aegade kogumisväärseimaks plaadiks.

Tunnustus
---------

Rolling Stone hindas "God Save the Queeni" 175. kohale oma Rolling Stone'i kõigi aegade 500 parema laulu loendis ja see laul on ka Rock and Roll Hall of Fame'i 500 *rock'n'roll*'i kujundanud laulu seas See oli ajakirja Sounds aasta singel 1977 ja 1989. aastal oli laul 18. kohal NME kirjutajate kõigi aegade 150 parima singli loendis. Ajakiri Q valis "God Save the Queeni" 2002. aastal esimeseks oma 50 kõige ägedama loo nimekirjas (The 50 Most Exciting Tunes Ever...) ja kolmandaks listis, kuhu kuulus 100 maailma muutnud lugu (100 Songs That Changed The World) listis.

NME algatas 2007. aastal kampaania viia laul esikohale Briti edetabelites ning julgustas oma lugejaid singlit 8. oktoobril ostma või alla laadima. Siiski jõudis singel selle tulemusena ainult 42. kohale. Ajakiri New Statesman lisas selle 2010. aastal enda 20 parima poliitilise loo edetabelisse. (Top 20 Political Songs).

PRS for Musicu 2010. aasta hääletusel valiti "God Save The Queen" kümne läbiaegade kõige rohkem vastuolusid tekitava laulu hulka.

Väljaanded
----------

Laul avaldati uuesti 2002. aastal, paralleelselt kuninganna kuldjuubeliga, mille peale kerkis singel edetabelis 20 parima hulka. Singel anti uuesti välja 28. mail 2012, et tähistada laulu 35. aastapäeva ja kuninganna Elizabeth II teemantjuubelit.

Lydon avaldas pahameelt "God Save The Queeni" uuesti avaldamise ning sellega seotud kampaania osas, öeldes oma pöördumises, et ei ole kuidagi sellega seotud ning selline teguviis õõnestab kõike seda, mille eest Sex Pistols kunagi seisis. Tema sõnutsi on küll tore see, et Sex Pistolsi lood jõuavad ka uue põlvkonna kõrvadesse, kuid sellise "tsirkus" tegemine on liigne ja tema selles osaline olla ei soovi. Uusväljaanne jõudis 80. kohani 2012. aasta edetabelites.

Kasutamine mujal
----------------

Laulu on võimalik kuulda kaheminutilises filmis "Journey along the Thames", mille lavastas Danny Boyle. Seda näidati ka 2012. aasta suveolümpiamängude avamistseremoonial, mille kuninganna avas ja mida peeti samal aastal tema teemantjuubeliga. Tseremoonia alguses näidatud filmis oli näha kaamerat järgimas laulu taustal teekonda, mille bänd laevaga Queen Elizabeth ette võttis Tower Bridge'i ja Westminsteri vahel.

Andrew Rosindell, parempoolne konservatiivne MP, soovis 2016. aasta 3. novembril, et BBC One taastaks päeva viimase saate lõpus hümni "God Save the Queen" mängimise. See traditsioon lõpetati 1997. aastal, sest BBC One võttis üle 24-tunnise saadete edastuse sarnaselt BBC News 24-ga, muutes päeva lõpetamise igandiks. Rosindell pidas seda heaks viisiks, kuidas tunnustada Brexiti hääletust ja Suurbritannia sellejärgset lahkumist Euroopa Liidust. Sama päeva õhtul lõppes BBC Two saade "Newsnight" pöördumisega, millega nad avaldasid heameelt tulla vastu Rosindelli palvele, millele järgnes lõik Sex Pistolsi samanimelise laulu esitusest. Rosindell ei olnud tekkinud olukorraga rahul.

Kohad edetabelites
------------------

| Edetabel (1977) | Kõrgeimkoht |
| --- | --- |
| Uus-Meremaa (Recorded Music NZ) | 38. |
| Norra (VG-lista) | 3. |
| Rootsi (Sverigetopplistan) | 2. |
| Suurbritannia (Official Charts Company) | 2. |
| Suurbritannia (New Musical Express)  | 1. |

| Edetabel (2002) | Kõrgeimkoht |
| --- | --- |
| Suurbritannia (Official Charts Company) | 15. |

| Edetabel (2007) | Kõrgeimkoht |
| --- | --- |
| Itaalia (FIMI) | 64. |
| Suurbritannia (Official Charts Company) | 42. |

| Edetabel (2012) | Kõrgeimkoht |
| --- | --- |
| Suurbritannia (Official Charts Company) | 80. |

Plaadiümbrise kujundus
----------------------

Singli kaas, mis kujutas kuninganna Elizabeth II moondatud nägu, oli Jamie Reidi kujundatud. Ajakiri Q hindas 2001. aastal selle esikohale 100 kõigi aegade parimate albumiümbriste nimekirjas.

Teiste esituses
---------------

### Motörheadi versioon

Inglise *heavy metal*'i bänd Motörhead avaldas oma versiooni 2000. aastal singlina, et turundada oma albumit "We Are Motörhead".

Ümbrise kujundus viitab selgelt Sex Pistolsi kaanele, kasutades pealkirja moodustamiseks samamoodi väljalõigatud sõnu.

Nende DVD-l "25 & Alive Boneshaker" leidub "God Save The Queeni" esitus, mis on lindistatud bändi 25. aastapäeva kontserdil 22. oktoobril 2000 Brixtoni Akadeemias.

#### Laulu autorid

1. "God Save the Queen" (Paul Cook, Steve Jones, John Lydon, Glen Matlock)
2. "One More Fucking Time" (Lemmy, Phil Campbell, Mikkey Dee)
3. "God Save the Queen (Enhanced Video)" (Paul Cook, Steve Jones, John Lydon, Glen Matlock)

#### Esitajad

* Phil "Wizzö" Campbell – kitarr, vokaalid
* Mikkey Dee – trummid
* Lemmy – bass, peavokaal

### SCTV satiir

Seriaali "SCTV" 18. märtsi 1983. aasta jaos "Mel's Rock Pile" teeb Mel Slirrup (Eugene Levy) austusavalduse punkmuusikale, lauldes koos oma bändi, The Queenhatersiga, mille koosseisus olid Martin Short (esilaulja), Andrea Martin (peakitarrist/tugivokaalid), Eugene Levy (teine kitarrist), Joe Flaherty (bassimängija) ja John Candy (trummar), laulu "I Hate The Bloody Queen" autor. Kõlalt sarnanedes "God Save The Queeniga", leidus laulus viiteid Falklandi sõjale (*I'd like to drown the Queen / Off the coast of Argentine / Throw her off a battleship / With her Falkland war machine!*, eesti k "Ma tahaks kuninganna uputada / Argentina ranniku lähedal / visata ta lahingulaevalt alla / koos tema Falklandi sõjamasinaga!") ja printsess Diana ja tema mehe pereprobleemidele (*I feel sorry for you, Lady Di / Having a mother-in-law like that!*, eesti k "Mul on sust kahju, leedi Di / Et sul on selline ämm!"). Sellel paroodial on veel omakorda kaver, mille esitab Mudhoney nende mälestusalbumil "Oh Canaduh! 2".

### Mujal kasutatuna

* Laulu lõpurefrääni fraas *no future* on saanud pungiliikumise embleemiks. Laulu sõnad andsid Jon Savage'ile pealkirjaidee tema 1991. aasta Sex Pistolsi ajaloo ja punkmuusika dokumentaalfilmi jaoks, milleks oli "England's Dreaming".
* Laulu viimane osa, kus Rotten laulab *no future*, on sämplitud korduvalt Rotteni / John Lydoni post-Sex Pistolsi bändi Public Image Limited (PIL) laulul "Acid Drops".
* Madonna sämplis laulu oma 2009. aasta Sticky & Sweet Touril esitatud palal "Dress You Up".
* Atari Teenage Riot on sämplinud seda laulu "Delete Yourself! (You Got No Chance To Win!)" lool nende albumilt "Delete Yourself!".

Viited
------

1. ↑  "Sex Pistols Break Down 'Never Mind the Bollocks' Track by Track". *rollingstone.com*. 27.10.2017
2. 1 2  "Bragg attacks Pistols' royal views". *BBC News Online*. British Broadcasting Corporation. `{{cite news}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
3. ↑  Lydon, John (1995). *Rotten: No Irish, No Blacks, No Dogs*. Picador. Lk 234. ISBN 0-312-11883-X.
4. ↑  John Lydon (2007). "Sex Pistols Vinyl Reissues 2007: God Save The Queen". *John Lydon.com*. `{{cite web}}`: eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
5. ↑  Allan Jones (2007). "The Sex Pistols' Jubilee Boat Trip". *Uncut.co.uk*. `{{cite web}}`: eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
6. ↑  "God Save the Queen: The Sex Pistols take on charity track". *ITV News* (inglise). `{{cite news}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
7. ↑  Hall, James. "God Save the Queen at 40: how the Sex Pistols made the most controversial song in history". *The Telegraph* (Briti inglise). ISSN 0307-1235. `{{cite news}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
8. ↑  Donovan, Patrick. "Melbourne & punk: 25 years on". *The Age*. `{{cite web}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
9. ↑  Munckton, Stuart. "When the oppressed express themselves". *Green Left Weekly*. `{{cite web}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
10. 1 2 3  Ascherson, Neal. "Is the UK OK?". *The Observer*. `{{cite web}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
11. ↑  Leigh, Spencer. "Music: Charting the number ones that somehow got away". *The Independent*. `{{cite web}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
12. ↑  "Sex Pistols cover tops chart". *BBC News* (Briti inglise). `{{cite news}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
13. ↑  Murthi, R. S. "Infectious Rage of Punk". *New Straits Times*. Lk 17. Vaadatud 8.08.2010. `{{cite news}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend)
14. ↑  "Ebay auction results 2006". *Popsike.com*.
15. ↑  "There is a future after all...Sex Pistols single sells for $22,154.63" (PDF). *Isleofwrite.com*. Originaali (PDF) arhiivikoopia seisuga 11. juuni 2016. Vaadatud 8. juuni 2019.
16. ↑  Hamilton, Sean. "Record Collector magazine compiles list of top twenty most valuable vinyl albums". *The Sun*. `{{cite news}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
17. ↑  "500 Greatest Songs of All Time: Sex Pistols, 'God Save the Queen'". *Rolling Stone*. Originaali arhiivikoopia seisuga 15.06.2018. Vaadatud 8.06.2019. `{{cite web}}`: eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
18. ↑  "500 Songs That Shaped Rock". *Rock and Roll Hall of Fame*. `{{cite web}}`: eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
19. ↑  "Sounds Single of the Year 1977". *Rocklist.net*.
20. ↑  "NME Writers all time top 150 singles". *Rocklist.net*.
21. ↑  "Q 50 Most Exciting Tunes Ever". *Rocklist.net*.
22. ↑  "100 Songs That Changed The World". *Rocklist.net*.
23. ↑  Smith, Ian K. "Top 20 Political Songs: God Save The Queen". *New Statesman*. `{{cite web}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
24. ↑  "Smack my Bitch Up Voted Most Controversial Song". *Mirror UK*. `{{cite web}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend)
25. ↑  "Sex Pistols announce plans to re-release 'God Save The Queen'". New Musical Express. `{{cite web}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
26. ↑  "John Lydon criticises Sex Pistols Jubilee re-release". *BBC News*. `{{cite web}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
27. ↑  "Official Singles Chart Top 100 | Official Charts Company". *Officialcharts.com*. Originaali arhiivikoopia seisuga 16.12.2012. `{{cite web}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
28. ↑  Hughes, Laura. "Tory MP calls for BBC 1 to mark Brexit with national anthem at the end of each day". *The Daily Telegraph*. `{{cite news}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
29. ↑  Robb, Simon. "BBC just trolled a conservative MP brilliantly with God Save the Queen". *Metro*. `{{cite news}}`: eiran tundmatut parameetrit `|Kuupäev=`, kasuta parameetrit (`|kuupäev=`) (juhend); eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
30. 1 2 3 4  "Sex Pistols". Official Charts Company. `{{cite web}}`: eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
31. ↑  "Indice per Interprete: S". *HitParadeItalia (it)*. `{{cite web}}`: eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
32. ↑  "Sex Pistols cover tops chart". *BBC*. `{{cite news}}`: eiran tundmatut parameetrit `|Vaadatud=`, kasuta parameetrit (`|vaadatud=`) (juhend)
33. ↑  Atari Teenage Riot. *whosampled.com*.

Välislingid
-----------

* "God Save The Queen" Songfacts